RMS Titanic
D'RMS Titanic war e Passagéierschëff. Proprietär war déi brittesch Oceanic Steam Navigation Company, déi vun 1901 un zur Reedereigrupp International Mercantile Marine Company vum US-amerikanesche Banquier J. P. Morgan gehéiert huet. Si koum 1912 nei aus der Werft .

D'Schëff war fir de Linnendéngscht op der Route Southampton–Cherburg–Queenstown–New York, New York–Plymouth–Cherburg–Southampton virgesinn a sollt nei Moosse setzen, wat de Confort ugeet. Ee komplette Reesezyklus (hin an zeréck) huet deemools nach dräi Woche gedauert. Fir zu engem wochentlechen Horaire iwwergoen ze kënnen, goufen dräi nei Schëffer vun der Olympic-Klass gebaut. D'Titanic war eent vun deene Schëffer.

Schonn op hirer éischter Rees ass si an der Nuecht vum 14. op de 15. Abrëll 1912 géint 23:40 Auer op en Äisbierg gerannt an ass zwou Stonnen a véierzeg Minutte méi spéit am Nordatlantik ënnergaangen. Bei Temperaturen ënner 0 °C sinn tëscht 1490 a 1517 vun den 2200 Persounen u Bord ëmkomm. Opgrond vun der héijer Zuel vun Affer zielt den Ënnergank vun der Titanic nach ëmmer zu de gréisste Schëffkatastrophen.

Kuckt och 
 Titanic, de Film vum James Cameron ass eng méi oder manner reell Verfilmung vun der Rees.

Um Spaweck 

RMS-Schëffer
Schëffskatastrophen
Dampschëffer